Eiropas Parlamenta normatīvā rezolūcija par priekšlikumu Padomes regulai, ar ko piemēro dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā (KOM(2005)0180 - C6-0138/2005 - 2005/0068(CNS))



Oficiālais Vēstnesis 133 E , 08/06/2006 Lpp. 0096 - 0099



P6_TA(2005)0250 Īpaši ierobežojoši pasākumi, kas vērsti pret dažām personām (Sudāna) * Eiropas Parlamenta normatīvā rezolūcija par priekšlikumu Padomes regulai, ar ko piemēro dažus īpašus ierobežojošus pasākumus, kas vērsti pret dažām personām, kuras traucē miera procesu un pārkāpj starptautisko tiesību aktus konfliktā Darfūras reģionā Sudānā (KOM(2005)0180 — C6-0138/2005 — 2005/0068(CNS)) (Apspriežu procedūra) Eiropas Parlaments, - ņemot vērā Komisijas priekšlikumu Padomei (KOM(2005)0180) [1], - ņemot vērā Padomes tekstu (8910/2005), - ņemot vērā Padomes Kopējo nostāju 2005/411/KĀDP [2], - ņemot vērā EK līguma 60. un 301. pantu, - ņemot vērā EK līguma 308. pantu, saskaņā ar kuru Padome ar to ir apspriedusies (C6-0138/2005), - ņemot vērā Reglamenta 51. pantu, - ņemot vērā Pilsoņu brīvību, tieslietu un iekšlietu komitejas ziņojumu un Attīstības komitejas atzinumu (A6-0186/2005), 1. apstiprina grozīto Komisijas priekšlikumu; 2. aicina Komisiju attiecīgi grozīt tās priekšlikumu saskaņā ar EK līguma 250. panta 2. punktu; 3. aicina Padomi informēt Parlamentu, ja tā ir paredzējusi nepievienoties Parlamenta apstiprinātajam tekstam; 4. prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu; 5. uzdod tā priekšsēdētājam nosūtīt Parlamenta nostāju Padomei un Komisijai. KOMISIJAS IEROSINĀTAIS TEKSTS | PARLAMENTA IZDARĪTIE GROZĪJUMI | Grozījums Nr. 1 2.a atsauce (jauna) | ņemot vērā ziņojumu, ko sniegusi Starptautiskā izmeklēšanas komisija Darfūras jautājumā (sagatavots, piemērojot Apvienoto Nāciju Organizācijas Drošības padomes 2004. gada 18. septembra Rezolūciju Nr. 1564 (2004)), | Grozījums Nr. 2 2. apsvērums (2) Kopējā nostāja 2005/XXX/CFSP, cita starpā, paredz īstenot to personu līdzekļu un saimniecisko resursu iesaldēšanu, attiecībā uz kurām Apvienoto Nāciju Organizācijas Sankciju komiteja norādījusi, ka tās traucē miera procesu, apdraud Darfūras un tās reģiona stabilitāti, pārkāpj starptautisko tiesību aktus humāno un cilvēktiesību jomā vai veic citus nežēlīgus noziegumus, pārkāpj ieroču embargo vai ir atbildīgas par konkrētiem militāriem gaisa uzbrukumiem. Uz šiem pasākumiem attiecas Līguma darbības joma un tāpēc, lai nepieļautu konkurences traucējumus, tie jāīsteno Kopienas pasākumos, ciktāl tas attiecas uz Kopienu. | (2) Kopējā nostāja 2005/411/KĀDP cita starpā paredz īstenot to personu līdzekļu un saimniecisko resursu iesaldēšanu, attiecībā uz kurām Apvienoto Nāciju Organizācijas Sankciju komiteja norādījusi, ka tās traucē miera procesu, apdraud Darfūras un tās reģiona stabilitāti, pārkāpj starptautisko humanitāro tiesību un starptautisko cilvēktiesību normas vai veic citus nežēlīgus noziegumus, pārkāpj ieroču embargo vai ir atbildīgas par dažiem militāriem gaisa uzbrukumiem. Uz šiem pasākumiem, kuru efektivitāte un faktiskā ietekme šajā jomā jāizvērtē veidos, kas vēl jānosaka, lai nodrošinātu, ka tiek pārtraukti smagi cilvēktiesību pārkāpumi, attiecas Līguma darbības joma. Tāpēc, lai nepieļautu konkurenci ierobežojošas darbības, šos pasākumus īsteno visā Kopienā. | Grozījums Nr. 3 3.a apsvērums (jauns) | (3a) Ieviešot ANO Drošības padomes Rezolūcijā Nr. 1591 (2005)) paredzētos pasākumus, Kopiena nodrošina šo pasākumu saskaņotību ar procedūrām, kuras piemēro saskaņā ar Partnerattiecību nolīgumu starp Āfrikas, Karību un Klusā okeāna valstīm, no vienas puses, un Eiropas Kopienu un tās dalībvalstīm, no otras puses, kas parakstīts 2000. gada 23. jūnijā Kotonū [3], un jo īpaši ar tā 8. un 96. pantu. | Grozījums Nr. 4 3.b apsvērums (jauns) | (3b) Šajā regulā paredzētie pasākumi neskar citu pasākumu pieņemšanu ar mērķi īstenot vienošanos par pamieru, kura parakstīta Ndžamenā 2004. gada 8. aprīlī, ne arī pienākumu saskaņā ar starptautisko cilvēktiesību aizsardzības konvenciju noteikumiem saukt pie kriminālatbildības un tiesāt personas, ko tur aizdomās par smagiem humanitāro tiesību un starptautisko cilvēktiesību normu pārkāpumiem, kā arī neskar Starptautiskās Krimināltiesas prokurora veikto izmeklēšanu saistībā ar Darfūrā pastrādātajiem noziegumiem, pamatojoties uz ANO Drošības padomes iesniegto ad hoc prasību tiesā, ievērojot Rezolūciju Nr. 1593 (2005). | Grozījums Nr. 5 2. panta 1. punkts 1. Tiek iesaldēti visi līdzekļi un saimnieciskie resursi, kas ir to fizisko vai juridisko personu, iestāžu vai organizāciju īpašumā, valdījumā vai turējumā, kuras uzskaitītas I pielikumā. | 1. Tiek iesaldēti visi līdzekļi un saimnieciskie resursi, kas ir to fizisko vai juridisko personu, iestāžu vai organizāciju īpašumā, valdījumā vai turējumā, kuras uzskaitītas sarakstā, ko Komisija sastādījusi saskaņā ar 10. pantu. | Grozījums Nr. 6 2. panta 2. punkts 2. Nekādi līdzekļi vai saimnieciskie resursi nav tieši vai netieši pieejami I pielikuma sarakstā minētajām fiziskajām vai juridiskajām personām vai organizācijām vai to interesēs. | 2. Nekādi līdzekļi vai saimnieciskie resursi nav tieši vai netieši pieejami tām fiziskajām vai juridiskajām personām, vai iestādēm, vai to interesēs, kuras uzskaitītas sarakstā, ko Komisija sastādījusi saskaņā ar 10. pantu. | Grozījums Nr. 7 4. panta c) apakšpunkts (c)arests vai spriedums nav pieņemts par labu kādai no personām, iestādēm vai organizācijām, kas uzskaitītas I pielikuma sarakstā; | (c)arests vai spriedums nav pieņemts par labu kādai no personām, iestādēm vai organizācijām, kuras uzskaitītas sarakstā, kuru Komisija sastādījusi saskaņā ar 10. pantu; | Grozījums Nr. 8 7. panta 3. punkts 3. Visa informācija7, kas sniegta vai saņemta saskaņā ar 1. un 2. punktu, izmanto vienīgi tam nolūkam, kādam tā tika sniegta vai saņemta. | 3. visu informāciju, kas sniegta vai saņemta saskaņā ar 1. un 2. punktu, izmanto vienīgi tam nolūkam, kādam tā tika sniegta vai saņemta. To izmanto tikai līdzekļu un saimniecisko resursu iesaldēšanai nepieciešamajā laika posmā, un uz to attiecina kārtību, kas garantē datu aizsardzību. | Grozījums Nr. 9 8.a pants (jauns) | 8.a pants Fiziskām un juridiskām personām, kā arī iestādēm un organizācijām, kuru līdzekļi un saimnieciskie resursi tika nepamatoti iesaldēti, atmaksā summu, kas atbilst nepamatoti nodarītā zaudējuma veidam un apmēram. | Grozījums Nr. 10 10. panta 1. punkts 1. Komisija ir pilnvarota: a)grozīt I pielikumu, pamatojoties uz Apvienoto Nāciju Organizācijas Drošības padomes vai Sankciju komitejas nolēmumiem; unb)grozīt II pielikumu, pamatojoties uz dalībvalstu sniegto informāciju. | 1. Komisija pēc apspriešanās ar Eiropas Parlamentu ir pilnvarota: a)noteikt un grozīt, kā arī pierādītas kļūdas gadījumā labot sarakstu ar 2. pantā minētajām juridiskajām vai fiziskajām personām, iestādēm vai organizācijām, kuru līdzekļi un saimnieciskie resursi ir jāiesaldē, pamatojoties uz Apvienoto Nāciju Organizācijas Drošības padomes vai Sankciju komitejas konstatējumiem; unb)grozīt pielikumu, pamatojoties uz dalībvalstu sniegto informāciju.Komisija iepriekš konfidenciāli paziņo Eiropas Parlamenta Pilsoņu brīvību, tieslietu un iekšlietu komitejai un Attīstības komitejai par a) apakšpunktā minētā saraksta sastādīšanu un grozīšanu. | Grozījums Nr. 11 I pielikums | Šis pielikums ir svītrots. | [1] OV vēl nav publicēts. [2] OV L 139, 2.6.2005., 25. lpp. [3] OV L 317, 15.12.2000., 3. lpp. --------------------------------------------------